 Adájọ fi amòfin tó pá ọkọ rẹ satìmọlé títí yoo fi gbàmọràn Adájọ fi aya olóògbé Otike sátìmọlé lẹyìn tó gbádùn nilé ìwòsàn Adajọ Kikẹlọmọ tile ẹjọ Abẹlé ni Yaba ni ipinlẹ Eko ti ni ki Udeme Odibi, ti wọn fẹsùn kàn pé ó pa ọkọ rẹ Otike Odibi lọjọ Bọ to kója ṣi wà látìmọlé ná. O sọ èyi lọjọ Ru nigba ti wọn gbe ẹjọ agbejọrò abilekọ ti wọn tún ni o gé ǹkan ọmọkunrin ọkọ rẹ lẹyìn tó pa á, wà si ilé ẹjọ. Ẹsùn ìpànìyàn ni wọn fi kan agbẹjọrò ọmọ ọdun mejidinlaadọta ọhún, ni eyi to ṣe lodi si ofin ilẹ yii. Oluṣẹyẹ Bamijoko, to jẹ agbẹjọrò olùjẹjọ, bẹbẹ pe ki wón ti olùjẹjọ òun si ọgba ẹwọn ikoyi dipo ti kirikiri pèlú igbagbọ pe àwón onisegun oyinbo yóò le yẹ Udeme wo bi o ti yẹ. O ni àwón dokita tó ń tọju agbẹjọrọ naa wa ni agbegbe Ikoyi si Victoria Island ni Eko. Adajọ Ayeye ni ki wọn maa gbe Udeme lọ si ọgba éwón Kirikiri nitori pe kò si aaye fún obìnrin ni ọgba ẹwọn ikoyi bayii, ṣugbọn, ó ni ki wọn fún olujẹjọ naa laaye lati maa ri ẹbí àti agbẹjọrọ rẹ nidakóńkọ. Bakan naa ló ni ki wọn má tíì sin òkú Otike, gẹgẹ bi wọn ṣe pinnu lọjọ Bọ tẹlẹ, ṣugbọn ki wọn duro ki iwadii fi parí ki wọn to sin in. Adajọ sún ìgbẹjọ naa siwaju di ọjọ kẹẹdọgbọn, oṣu kẹfa ọdun. Àwọn iròyin tì ẹ leè ní ìfẹ síí: Ọdún méta ni àwọn agbẹjọro mejeeji fi jọ gbé ni lọkọláya ti wọn kò si bímọ fún ara wọn ki Otike tó doloogbe nile wón ni Daimond Estate ni Ajah nipinẹ Eko. : Udeme Odibi yóò wà látìmọlé tìtì Adájọ Kikẹlọmọ Ayeye yóò fi gba ìmọran tó yẹ fún ìdájọ rẹ. 